CELEX: 32021D0354
Language: hu
Date: 2021-02-25 00:00:00
Title: A Bizottság (EU) 2021/354 végrehajtási határozata (2021. február 25.) a propikonazol 8. terméktípusba tartozó biocid termékekben történő felhasználására vonatkozó jóváhagyás érvényességi idejének meghosszabbításáról (EGT-vonatkozású szöveg)

2021.2.26.   
               
               
                  HU
               
               
                  Az Európai Unió Hivatalos Lapja
               
               
                  L 68/219
               
            
         A BIZOTTSÁG (EU) 2021/354 VÉGREHAJTÁSI HATÁROZATA
         (2021. február 25.)
         a propikonazol 8. terméktípusba tartozó biocid termékekben történő felhasználására vonatkozó jóváhagyás érvényességi idejének meghosszabbításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 14. cikke (5) bekezdésére,
         a biocid termékekkel foglalkozó állandó bizottsággal való konzultációt követően,
         mivel:
         
                     (1)
                  
                  
                     A propikonazolt mint 8. terméktípusba tartozó biocid termékekben felhasználható hatóanyagot felvették a 98/8/EK európai parlamenti és tanácsi irányelv (2) I. mellékletébe, ezért – az említett irányelv I. mellékletében meghatározott specifikációknak és feltételeknek való megfelelés esetén – az 528/2012/EU rendelet 86. cikke értelmében jóváhagyott hatóanyagnak tekintendő.
                  
               
                     (2)
                  
                  
                     2018. október 1-jén az 528/2012/EU rendelet 13. cikke (1) bekezdésének megfelelően kérelmet nyújtottak be a propikonazol hatóanyag jóváhagyásának megújítása iránt.
                  
               
                     (3)
                  
                  
                     2019. február 8-án Finnország értékelő illetékes hatósága arról tájékoztatta a Bizottságot, hogy az 528/2012/EU rendelet 14. cikkének (1) bekezdése alapján úgy határozott, hogy a kérelem teljeskörű értékelésére van szükség. Az 528/2012/EU rendelet 8. cikkének (1) bekezdésében előírtak szerint az értékelő illetékes hatóságnak a kérelem érvényességének megállapítását követő 365 napon belül el kell végeznie a kérelem teljeskörű értékelését. Az említett rendelet 8. cikke (2) bekezdésének megfelelően az értékelő illetékes hatóság előírta a kérelmező számára, hogy biztosítson elegendő adatot az értékelés elvégzéséhez.
                  
               
                     (4)
                  
                  
                     mivel az illetékes hatóság az 528/2012/EU rendelet 14. cikke (3) bekezdésének megfelelően elvégzi a kérelem teljeskörű értékelését, az Európai Vegyianyag-ügynökségnek (a továbbiakban: Ügynökség) az értékelő illetékes hatóság ajánlásának kézhezvételétől számított 270 napon belül véleményt kell kidolgoznia a hatóanyag jóváhagyásának megújításáról, és azt be kell nyújtania a Bizottságnak.
                  
               
                     (5)
                  
                  
                     Tekintettel arra, hogy a propikonazol az 1272/2008/EK európai parlamenti és tanácsi rendelet (3) szerint 1B. kategóriába tartozó, reprodukciót károsító anyagként van besorolva, és ezért az 528/2012/EU rendelet 5. cikke (1) bekezdésének c) pontjában meghatározott kizárási kritérium hatálya alá tartozik, további vizsgálatra van szükség annak eldöntéséhez, hogy az 528/2012/EU rendelet 5. cikke (2) bekezdésének első albekezdésében foglalt feltételek közül legalább egy teljesül-e, és hogy ezért a propikonazol jóváhagyása megújítható-e.
                  
               
                     (6)
                  
                  
                     A propikonazol jóváhagyásának érvényességi idejét az (EU) 2020/27 bizottsági végrehajtási határozat (4)2021. március 31-ig meghosszabbította annak érdekében, hogy a kérelem megvizsgálására elegendő idő álljon rendelkezésre. Ez a vizsgálat még nem zárult le, és az értékelő illetékes hatóság még nem nyújtotta be értékelő jelentését és értékelésének következtetéseit az Ügynökségnek.
                  
               
                     (7)
                  
                  
                     Következésképpen a propikonazol 8. terméktípusba tartozó biocid termékekben történő felhasználására vonatkozó jóváhagyás a kérelmező által nem befolyásolható okokból valószínűleg az annak megújításáról szóló határozat meghozatala előtt le fog járni. Ezért a propikonazol 8. terméktípusba tartozó biocid termékekben történő felhasználására vonatkozó jóváhagyás érvényességi idejét helyénvaló a kérelem értékeléséhez elegendő hosszúságú időszakkal meghosszabbítani.
                  
               
                     (8)
                  
                  
                     Figyelembe véve az Ügynökség véleményének elkészítéséhez és benyújtásához szükséges időtartamot és az annak megállapításához szükséges időt, hogy az 528/2012/EU rendelet 5. cikke (2) bekezdésének első albekezdésében foglalt feltételek közül legalább egy teljesül-e, és hogy ezért a propikonazol jóváhagyása megújítható-e, helyénvaló a propikonazol jóváhagyásának érvényességi idejét 2022. december 31-ig meghosszabbítani.
                  
               
                     (9)
                  
                  
                     A jóváhagyás érvényességi idejétől eltekintve a propikonazol – a 98/8/EK irányelv I. mellékletében meghatározott specifikációknak és feltételeknek való megfelelés esetén – továbbra is 8. terméktípusba tartozó biocid termékekben történő felhasználásra jóváhagyott hatóanyagnak minősül,
                  
               ELFOGADTA EZT A HATÁROZATOT:
         
            1. cikk
            A propikonazol 8. terméktípusba tartozó biocid termékekben történő felhasználására vonatkozó jóváhagyás érvényességi ideje 2022. december 31-ig meghosszabbításra kerül.
         
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2021. február 25-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 167., 2012.6.27., 1. o.
         
         
            (2)  Az Európai Parlament és a Tanács 98/8/EK irányelve (1998. február 16.) a biocid termékek forgalomba hozataláról (HL L 123., 1998.4.24., 1. o.).
         
            (3)  Az Európai Parlament és a Tanács 1272/2008/EK rendelete (2008. december 16.) az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).
         
            (4)  A Bizottság (EU) 2020/27 végrehajtási határozata (2020. január 13.) a propikonazol 8. terméktípusba tartozó biocid termékekben történő felhasználására vonatkozó jóváhagyás érvényességi idejének meghosszabbításáról (HL L 8., 2020.1.14., 39. o.).